‘Moorde dui op morele verval van samelewing’ | Netwerk24
‘Moorde dui op morele verval van samelewing’
Deur Shantel Moses 02 Junie 2017 13:28
Conrad Sidego, oudburgemeester van Stellenbosch, sê die onlangs sinnelose moorde van jong vroue en kinders is ’n teken van ons samelewing se morele verval.
Hy het gepraat by die roudiens vir die vermoorde Matie-student Hannah Cornelius (21) wat Vrydag in die NG kerk in Vishoek gehou is.
“Al die slagoffers se name verskil, maar die hartseer is dieselfde,” sê Sidego.
Al die slagoffers se name verskil, maar die hartseer is dieselfde
Conrad Sidego, burgemeester van Stellenbosch
Meer as 300 motorfietse het al dreunende in Kommetjieweg ’n erewag ná die gedenkdiens gevorm.
Hannah se pa, Willem, hooflanddros in Simonstad, is self ’n kranige motorfietsryer wat al alleen met sy motorfiets na Zambië getoer het. Hy en Hannah se ma, Anna, was albei by die diens teenwoordig waar honderde vriende en familielede die student kom groet het.
Die diens is ook deur die rektor van Maties, Wim de Villiers, bygewoon.
Cornelius se lyk is Saterdagoggend langs die Knorhoekpad buite Stellenbosch gevind.
Die kapers is met Cornelius na die plaas Groenhof waar hulle haar sowat vier keer met ’n skerp voorwerp gesteek en haar herhaaldelik verkrag het.
Roubeklaers kom by die kerk aan vir Hannah Cornelius se roudiens. Foto: Jaco Marais
Meer oor: Vishoek | Hannah | Roudiens | Verval
Matie 'blommekind’ in gedenkdiens genoem
Bebloede vriend van Matie klim oor 2 m hoë muur